b'\n_START_ARTICLE_\nSauna\n_START_SECTION_\nEtimolohiya\n_START_PARAGRAPH_\nAng salitang sauna ay isang sinaunang salitang Pinlandes (wikang Finnish sa Ingles) na tumutukoy sa tradisyunal na paliguang Pinlandes pati na rin sa talagang bahay-paliguan mismo.  Ang proto-Finikong rekonstruksiyon o muling pagbubuo ay *sav\xc5\x84a. Mayroon itong mga katumbas na pang-etimolohiya sa mga wikang Finiko (Finnic) katulad ng Ingriano at Votic na salitang sauna, Estonyanong saun, at Livonianong s\xc5\x8dna. Ang salitang suovdnji sa S\xc3\xa1mi ay may kahulugang hukay na hinukay mula sa niyebe, katulad ng isang butas para sa isang Lagopus lagopus (isang manok gubat na nakilala sa Ingles bilang Willow Grouse o Willow Ptarmigan).  Sa wikang Baltiko-Pinlandes, ang sauna ay hindi kailangan na talagang mangahulugan bilang isang gusali o espasyong itinayo para sa pagligo.  Maaari rin itong mangahulugang isang maliit na kabina o kamarote o kaya isang dampa (cottage sa Ingles), katulad ng salong o kubo ng isang mangingisda.< Sa mga bansang Rusopono o nagsasalita ng wikang Ruso, laganap ding ginagamit ang salitang "Banya" (Ruso: \xd0\x91\xd0\xb0\xd0\xbd\xd1\x8f) kapag tinutukoy ang isang publikong paliguan.'